## **Pályázati felhívás**

A **Budapesti Műszaki és Gazdaságtudományi Egyetem** (BME) (1111 Budapest, Műegyetem rakpart 3.) ösztöndíj pályázatot hirdet a BME Térítési és Juttatási Szabályzat (TJSZ) 37. § alapján.

**Előzmények**: A Budapesti Műszaki és Gazdaságtudományi Egyetem, a Pannon Egyetem, valamint a Széchenyi István Egyetem pályázatot nyert el „Autonóm járműrendszerek kutatása a zalaegerszegi autonóm tesztpályához kapcsolódóan)” címmel. Az Európai Unió támogatásával, az Európai Szociális Alap társfinanszírozásával megvalósuló **EFOP-3.6.2-16-2017-00002** projekt keretében.

**A projekt keretében meghirdetett témakör: Konvolúciós hálózatok fejlesztése**

**Célkitűzés:** A BME részéről a pályázat meghatározó célkitűzése az autonóm járművek és elektromobilitással kapcsolatos kutatások végzése. Az elnyert pályázat lehetőséget ad arra, hogy a kutatásokban BSc és MSc hallgatók, valamint doktoranduszok is részt vehessenek, és a pályázat keretében ösztöndíjban részesüljenek.

**A pályázás módja:** Az ösztöndíjra egyénileg, a mellékelt adatlap (**1. számú melléklet**) kitöltésével és a pályázati munka leadásával lehet pályázni.

**A pályázatokat 2020. november 30-ig kell e-mailen – aláírva, SZKENNELT ÉS szerkeszthető formában – benyújtani** Tihanyi Viktor szakmai vezetőnek a  viktor.tihanyi@gjt.bme.hu címre. Az eredeti példányt vagy postai úton, vagy személyesen el kell juttatni Gaál Krisztina részére, **BME KJK** [**J épület 5. emelet 505.** (titkárság)](http://telefon.eik.bme.hu/index.php?room&id=1804) legkésőbb 2020. december 2-ig.

A pályázat keretében hiánypótlásra nincs mód, a benyújtott pályázat hiánytalanságáért a pályázó felelős.

**Az ösztöndíj időtartama:** egyösszegű

**Az ösztöndíj összege:** I.helyezett 200.000 Ft; II. helyezett 150.000 Ft; III. helyezett 100.000 Ft; IV. helyezett 50.000 Ft

**A pályázók köre:** BME-n alap, mester képzésben részvevő, aktív jogviszonnyal rendelkező hallgatók.

**A pályázó feladata:** A megadott témakörben pályázati munka elkészítése. Követelmények: Kamerakép alapú mélytanuló keretrendszer fejlesztése. Kérdés esetén Remeli Viktor – viktor.remeli@gjt.bme.hu – tud további felvilágosítást adni.

**Az értékelés menete**: A benyújtott pályázati munkákat a BME KJK dékánja által kijelölt bíráló bizottság 2020. december 9-ig értékeli a beérkezett pályaművek szakmai színvonala alapján. A bíráló bizottság értékelése és javaslata alapján, a pályázaton nyertes hallgatók személyét, és az általuk elért helyezést a dékán állapítja meg a beérkezett pályázatok, és a rendelkezésre álló keret figyelembe vételével. Kizárólag a bizottság által meghatározott minimum követelményeket teljesítő munkák díjazhatók ösztöndíjjal. Az eredményről a pályázó a Közlekedési és Járműmérnöki Kar (KJK) honlapján kap értesítést 2020. december 11-ig.

A pályázati kiírás közzétételi helye: KJK honlap

2020. szeptember 25.

Dr. Mándoki Péter

 dékán